《烽火台》
宋代·马之纯

此到西陵路五千，烽台列置若星连。
欲知万骑还千骑，只看三烟与两烟。
不用赤囊来塞下，可须羽檄报军前。
如何向日缘褒姒，无事蓬蓬火又燃。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。